கேள்வி: தீபிகா ரெட்டி - வாழ்க்கை வரலாறு பற்றி நீங்கள் என்ன அறிந்துள்ளீர்கள்?
பதில்: தீபிகா ரெட்டி 1965 செப்டம்பர் 15 அன்று இந்தியாவின் தெலங்காணா மாநிலத்தின் ஐதராபாத்து (இந்தியா) பிறந்தார். இவரின் தந்தை வி. ஆர். ரெட்டி, இந்தியாவின் கூடுதல் தலைமை அரசு வழக்கறிஞராகவும், தலைமை வழக்கறிஞராகவும் ஆந்திரப் பிரதேசத்தின் ஒருங்கிணைந்த வழக்கறிஞராகவும், இந்திய வழக்குறைஞர்கள் சங்கத்தின் தலைவராகவும் இருந்தார். இவரின் தாயார் இராதிகா ரெட்டி ஒரு பாரம்பரிய நடனக் கலைஞராக இருந்தார். இவர் 1961 ஆம் ஆண்டில் இரவீந்திர பாரதியின் தொடக்க விழாவிற்காக ''சித்ராங்கதா'' என்ற பாலேவில் முக்கியக் கதாபாத்திரத்தில் நடித்தார். இவரது தாத்தா நுகலா இராமச்சந்திர ரெட்டி, ஒரு சுதந்திர போராட்ட வீரர் ஆவார். மேலும், ஒருங்கிணைந்த ஆந்திராவின் நான்கு முறை அமைச்சரவை அமைச்சராகப் பணியாற்றினார். தீபிகா ரெட்டி தொழிலதிபர் சியாம்கோபால் ரெட்டி என்பவரை மணந்தார். இவர்களுக்கு இரட்டைக் குழந்தைகள் உள்ளனர். குச்சிப்புடி நடனக் கலைஞரான இவரது ஒரு மகள் பாரம்பரிய இசைப்பாடகியுமாவார்.
கேள்வி: தீபிகா ரெட்டி - தொழில் வாழ்க்கை பற்றி விளக்கவும்.
பதில்: தீபிகா ரெட்டி தனது 6 வயதில் நடனமாடத் தொடங்கினார். 1976 ஆம் ஆண்டில் இரவீந்திர பாரதி கலையரங்கில் இவரது அரங்கேற்றம் இருந்தது. அங்கு தீபிகா அப்போதைய முதலமைச்சருக்கு முன்னால் நிகழ்ச்சியை நிகழ்த்தினார். திருமணத்திற்குப் பிறகு, இவர் வேம்பதி சின்ன சத்யம் பயிற்சி பெற்றார். 2000 ஆம் ஆண்டில், குச்சிப்புடி நடனக் கலையைப் பாதுகாக்கவும் அனுப்பவும் தீபாஞ்சலி என்ற நிறுவனத்தை தீபிகா நிறுவினார். இந்நிறுவனத்தில் நூற்றுக்கணக்கான மாணவர்களுக்கு பயிற்சி அளித்துள்ளார். அவர்களில் பலர் தேசிய மற்றும் சர்வதேச அளவில் நிகழ்ச்சிகளை நிகழ்த்தியுள்ளனர். சமூக மற்றும் பொருளாதார ரீதியாக பின்தங்கிய குழந்தைகளுக்கும் இவர் பயிற்சி அளித்துள்ளார்.
கேள்வி: தீபிகா ரெட்டி - குறிப்பிடத்தக்க நிகழ்ச்சிகள் என்பது என்ன?
பதில்: தீபிகா ரெட்டி கஜுராஹோ, கொனார்க், அம்பி (கர்நாடகம்), ஆயிரம் தூண் ஆலயம், ராமப்பா கோயில், மாமல்லபுரம் மற்றும் கோல்கொண்டா கோட்டை ஆகிய இடங்களில் தனது நாட்டிய நிகழ்ச்சிகளை நிகழ்த்தியுள்ளார். 2024 இல் அயோத்தி இராமர் கோயில், 2025 இல் கும்பமேளாவிலும் நிகழ்ச்சிகளை நிகழ்த்தினார்.பெர்லின் நடந்த இந்திய விழா, இலங்கை நாடாளுமன்றம், உருசியாவில் உள்ள போல்ஷோய் அரங்கம், பேங்காக் மற்றும் தென் கொரியாவில் நடந்த இந்தியத் திருவிழாக்கள் உட்பட பல நடன விழாக்களில் நிகழ்ச்சிகளை நிகழ்த்தியுள்ளார்.
கேள்வி: தீபிகா ரெட்டி - விருதுகளும் கௌரவங்களும் பற்றி விளக்கவும்.
பதில்: * தேசிய சங்கீத நாடக அகாதமி விருது-2017 * ஆந்திரப் பிரதேச அரசின் கலா ரத்னா விருது -2007 * அக்கினேனி நாகேஸ்வர ராவ் சுவர்ண கங்கணம்-2011 * சத்குரு ஸ்ரீ தியாகபிரம்மம் ஆராதனை கைங்கர்ய அறக்கட்டளை வழங்கிய நடராஜ சம்மான்-2016 தெலங்காணா சங்கீத நாடக அகாதமியின் முன்னாள் தலைவராக தீபிகா ரெட்டி இருந்தார். தில்லியில் உள்ள சங்கீத நாடக அகாதமியின் நிர்வாகக் குழு உறுப்பினராக இருந்த இவர், தெலங்காணா மாநில விருதுகள், கஜுராஹோ நடன விழா, தெலுங்கான மாநில மகளிர் தின விருதுகள் மற்றும் தரப்படுத்தப்பட்ட தூர்தர்ஷன் நடனக் கலைஞர்களுக்கான குழு ஆகியவற்றிற்கான தேர்வுக் குழுக்களில் உறுப்பினராக இருந்தார். தீபிகா பிராந்திய திரைப்பட தணிக்கைக் குழுவில் உறுப்பினராகவும், நந்தி மாநில திரைப்பட விருதுகளின் நடுவர் குழுவில் உறுப்பினராகவும், சர்வதேச குழந்தைகள் திரைப்பட விழாவின் கலாச்சாரக் குழுவின் முன்னாள் தலைவராகவும் இருந்தார்.